હરિશંકરને ઊંડે ઊંડે ‘કોઈક’ કહેતું હતું કે અબ્બાસ જીવે છે. તે એક દિવસ જરૂર પાચો આવશે. પણ બંડખોર મન માનતું ન હતું. લાગણીના પૂરમાં ઘસડાઈ જઈને તેણે મુર્ખાઈની પરાકાષ્ટા સર્જી હતી. તેણે કાયદાકીય ભયંકર ગુનો કર્યો હતો. સાથે સાથે એનો આત્મા સાક્ષી પુરતો હતો કે અબ્બાસ હજીએ ક્યાંક જીવે છે. એણે કદી પોતાની વીસ વર્ષની ઉમ્મર દરમ્યાન પોતાના આત્માને છેતર્યો ન હતો, તો પછી આત્મા એને શા માટે છેતરે?